NÁRODNÁ RADA SLOVENSKEJ REPUBLIKY

**VIII. volebné obdobie**

PREDS-94/2021

**527a**

**S p r á v a**

**Výboru Národnej rady Slovenskej republiky pre pôdohospodárstvo a životné prostredie o výsledku prerokovania Petície občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ (tlač 527)**

**­­­­­­­­­­­­­­­­­­­­­­­­­­­­**

Predseda Národnej rady Slovenskej republiky rozhodnutím č. 539 z 29. apríla 2021 postúpil **Petíciu občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ (tlač 527)** (ďalej len „petícia“) na prerokovanie Výboru Národnej rady Slovenskej republiky pre pôdohospodárstvo a životné prostredie v termíne do začiatku rokovania o tomto návrhu na schôdzi Národnej rady Slovenskej republiky s tým, že podá správu o výsledku prerokovania petície vo výbore a návrh na uznesenie Národnej rady Slovenskej republiky.

Do Kancelárie Národnej rady Slovenskej republiky bolo doručených spolu

**14 725 petičných hárkov** s udávaným počtom 137 241 podpisov občanov podporujúcich petíciu a zoznam 16 187 občanov, ktorí podporili petíciu elektronicky. Zo záznamov občanov podporujúcich petíciu svojim podpisom na 11 449 preverených petičných hárkoch z vyššie uvedeného celkového počtu je platných 107 332.

Vzhľadom na vyššie uvedené skutočnosti **petícia** **spĺňa** ustanovenia § 133 ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre pôdohospodárstvo a životné prostredie prerokoval petíciu za účasti zástupcov petičného výboru na svojej 36. schôdzi dňa 4. mája 2021.

**Výbor** uznesením č. 113 zo 4. mája 2021 **vzal na vedomie** uvedenú petíciu.

Výbor Národnej rady Slovenskej republiky pre pôdohospodárstvo a životné prostredie **odporúča Národnej rade Slovenskej republiky** Petíciu občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ (tlač 527) **vziať na vedomie.**

Uznesením č. 115 výbor poveril poslanca **Jaroslava Karahutu** informovať Národnú radu Slovenskej republiky o výsledku prerokovania petície vo výbore a predložiť návrh na uznesenie Národnej rade Slovenskej republiky, ktorý tvorí prílohu správy výboru.

Jaroslav **K a r a h u t a,** v. r.

predseda výboru

**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: PREDS-94/2021

N á v r h

**Uznesenie**

**Národnej rady Slovenskej republiky**

**z ... mája 2021**

k petícii občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ (tlač 527)

 **Národná rada Slovenskej republiky**

 po prerokovaní petície občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“

# berie na vedomie

petíciu občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“.